โยฮันเนิส บรามส์

**โยฮันเนิส บรามส์** (; 7 พฤษภาคม ค.ศ. 1833 - 3 เมษายน ค.ศ. 1897) เป็นคีตกวีและวาทยกรชาวเยอรมัน หลายคนยกย่องเขาในฐานะทายาททางดนตรีของลูทวิช ฟัน เบทโฮเฟิน ซิมโฟนีบทแรกของเขาได้รับการยกย่องจาก ฮันส์ ฟ็อน บือโล ว่าเป็นซิมโฟนีบทที่ 10 ของเบทโฮเฟิน

thumb|250px|right|โยฮันเนิส บรามส์

## ชีวประวัติและผลงาน
บรามส์เกิดเมื่อวันที่  7 พฤษภาคม ค.ศ. 1833 ที่นครฮัมบวร์คประเทศเยอรมนี 

บิดาของบรามส์เป็นนักเล่นดับเบิลเบสและยังเป็นครูดนตรีคนแรกของเขาอีกด้วย บรามส์ได้แสดงให้เห็นถึงความสามารถมากอันโดดเด่นเกินวัย สนใจเครื่องดนตรีทุกประเภท ครูดนตรีคนสำคัญของเขาได้แก่เอดูอาร์ท มาคส์เซิน ได้สอนเขาอย่างตั้งอกตั้งใจ ด้วยความหวังที่ว่าเขาจะกลายเป็นนักเปียโนเอกในอนาคต โดยได้สอนเทคนิคการเล่นของบัค โมทซาร์ท และเบทโฮเฟิน ซึ่งกลายเป็นที่จดจำของบรามส์ไปตลอด โดยมิได้ทำลายพรสวรรค์ทางการสร้างสรรค์ของศิษย์

ความสามารถทางการเล่นเปียโนของเขา ทำให้เขาได้เป็นนักดนตรีอาชีพครั้งแรกที่ผับแห่งหนึ่งในนครฮัมบวร์ค ตั้งแต่มีอายุเพียงสิบสามปี

ในปีค.ศ. 1853 บรามส์ออกตระเวนเปิดการแสดงกับเพื่อนนักไวโอลิน ชื่อแอแด แรเมญี ซึ่งทำให้เขามีโอกาสได้พบกับนักไวโอลินชื่อดังแห่งยุค โยเซ็ฟ โยอาคิม ผู้ซึ่งประทับใจฝีมือของบรามส์มาก และยังได้แนะนำให้เขาได้รู้จักกับฟรันทซ์ ลิสท์ และโดยเฉพาะอย่างยิ่งชูมัน กับภรรยา คลารา ชูมัน ซึ่งเขาได้สนิทสนมด้วยเป็นอย่างดี อิทธิพลของชูมันที่มีต่องานของบรามส์นั้นใหญ่หลวงนัก
 
ระหว่างปี ค.ศ. 1857 ถึง ค.ศ. 1859 เขาได้รับแต่งตั้งให้เป็นหัวหน้าคณะนักร้องประสานเสียงประจำวังของเจ้าชายแห่งเด็ทม็อลท์ ในช่วงเวลานี้เองที่เขาได้ประพันธ์เซเรเนดสำหรับวงดุริยางค์ขึ้นสองบท และคอนแชร์โตสำหรับเปียโนชื้นแรก

ในค.ศ. 1862 เขาได้เดินทางกลับสู่นครเวียนนา ชื่อเสียงในฐานะนักดนตรีของเขาเพิ่มขึ้น และได้รับการยกย่องให้เป็น *ทายาทดนตรีของเบทโฮเฟิน* เพลงสวดเรเควียมของเขาเป็นเครื่องพิสูจน์คำกล่าวนั้นได้เป็นอย่างดี

ในปีค.ศ. 1870 เขาได้พบกับวาทยกรฮันส์ ฟ็อน บือโล ผู้ซึ่งมีอุปการคุณต่องานดนตรีของบรามส์เป็นอย่างมากในภายหลัง

ในปีค.ศ. 1876 บรามส์แต่งซิมโฟนีบทแรกสำเร็จ ได้รับการขนานนามว่าเป็น *[[ซิมโฟนี]]บทที่ 10 ของเบทโฮเฟิน* ตามคำกล่าวของบือโล จากนั้นก็มีงานประพันธ์สำหรับวงดุริยางค์ตามมาจำนวนมาก ซิมโฟนีอีกสามบท คอนแชร์โตสำหรับไวโอลิน  คอนแชร์โตหมายเลขสองสำหรับเปียโน จนกระทั่งถึงผลงานเอกในช่วงบั้นปลายชีวิต นั่นก็คือบทเพลงสำหรับแคลริเน็ต 

งานของบรามส์ได้รับอิทธิพลหลากหลาย โดดเด่นด้วยศาสตร์แห่งเคานเตอร์พ็อยนต์และพอลิโฟนี ความงดงามของบทเพลงที่เขาประพันธ์อยู่ที่รูปแบบคลาสสิกที่ถูกแต่งแต้มด้วยความถวิลหาของยุคโรแมนติก แต่ก็มีเอกลักษณ์เฉพาะตัว สีสันทางดนตรีอันบรรเจิด ท่วงทำนองที่สร้างสรรค์ และจังหวะทำให้ประหลาดใจด้วยการสอดประสานกัน

เป็นผลงานส่วนตัวของบรามส์ที่เปี่ยมด้วยคุณภาพ ซึ่งเราอาจนึกว่าจะเข้าใจยากเมื่อแรกได้ยิน แต่เราก็จะเข้าถึงได้และขาดไม่ได้ในที่สุด 

นับเป็นหนึ่งในคีตกวีคนสำคัญของประวัติศาสตร์ดนตรีตะวันตก ศพของโยฮันเนิส บรามส์ถูกฝังไว้ที่สุสานกลางแห่งนครเวียนนา ในส่วนของนักดนตรีคนสำคัญผู้ล่วงลับ

## ผลงานหลักๆ
### สำหรับวงดุริยางค์
* *[[เซเรเนด โอปุส 11 และโอปุส 16]]*
* *[[ซิมโฟนีหมายเลข 1 ในบันไดเสียง เอไมเนอร์ โอปุส 68]]*
* *[[ซิมโฟนีหมายเลข 2 ในบันไดเสียง ดีเมเจอร์ โอปุส 75]]*
* *[[ซิมโฟนีหมายเลข 3 ในบันไดเสียง เอเมเจอร์ โอปุส 90]]*
* *[[ซิมโฟนีหมายเลข 4 ในบันไดเสียง อีไมเนอร์ โอปุส 98]]*
* *[[เพลงโหมโรง "อะคาเดมิก เฟสติวัล" โอปุส 81]]*
* *[[เพลงโหมโรง "ทราจิก" โอปุส 81]]*
* *[[วาริเอชั่นจากทำนองของไฮเดิน โอปุส 56]]*
* *[[ฮังกาเรียน แดนซ์]]*

### คอนแชร์โต
* *[[คอนแชร์โตสำหรับเปียโน หมายเลข 1]] โอปุส 15*
* *[[คอนแชร์โตสำหรับเปียโน หมายเลข 2]] โอปุส 83*
* *[[คอนแชร์โตสำหรับไวโอลิน]] โอปุส 77*
* *[[ดัลเบิ้ลคอนแชร์โตสำหรับไวโอลิน และเชลโล่]] โอปุส 102*

### เชมเบอร์มิวสิก
* *[[ควินเต็ต]] สำหรับแคลริเน็ตและเครื่องสาย โอปุส 115*
* *[[ทริโอ]] สำหรับ [[แคลริเน็ต]] [[เชลโล่]] และเปียโน โอปุส 114*
* *[[เซ็กเต็ต]]สำหรับเครื่องสาย หมายเลข 1 โอปุส 18*
* *[[เซ็กเต็ต]]สำหรับเครื่องสาย หมายเลข 2 โอปุส 36*
* *[[โซนาต้า]]สำหรับแคลริเน็ตและเปียโน โอปุส 120*
* *โซนาต้าสำหรับไวโอลินและเปียโน โอปุสที่ 100 โอปุส 108*
* *โซนาต้าสำหรับเชลโล่และเปียโน หมายเลข 2 โอปุส 99*
* *[[ควินเต็ต]]สำหรับเครื่องสาย หมายเลข 1 โอปุส 88*
* *[[ควินเต็ต]]สำหรับเครื่องสาย หมายเลข 2 โอปุส 111*
* *[[ควอร์เต็ต]]สำหรับเครื่องสาย หมายเลข 1 และหมายเลข 2 โอปุส 51*
* *[[ควอร์เต็ต]]สำหรับเครื่องสาย หมายเลข 3 โอปุส 67*
* *[[ควอร์เต็ต]]สำหรับเปียโนและเครื่องสาย หมายเลข 1 โอปุส 25 หมายเลข 2 โอปุส 26 และหมายเลข 3 โอปุส 60*

### ดนตรีขับร้อง
* *"เยอรมัน" เรเควียม โอปุส 45*
* *Magelone Romanzen* * (เพลงโรแมนซ์สิบห้าบท) โอปุส 33* ; *Zigeurnerlieder* * (เพลงร้องยิปซี) *, *Volskieder* * (เพลงพื้นบ้าน) *
* *Rinaldo โอปุส 50*
* *เพลงขับร้องสี่บท โอปุส 121*
* *[[แรพโซดี้]]สำหรับ [[นักร้องเสียงอัลโต้]] และวงดุริยางค์ โอปุส 53*
* *เพลงอื่น ๆ อีกมากมาย*

### ดนตรีสำหรับเปียโน

**บรามส์** ได้แต่งเพลงบรรเลงเปียโนไว้เพียง 12 ชิ้น จากแคตตาล็อกผลงานทั้งหมดรวมกว่า 122 ชิ้น

* *โซนาต้าสำหรับเปียโน หมายเลข 1 โอปุส 1*
* *[[โซนาต้าสำหรับเปียโน หมายเลข 3 ในบันไดเสียง เอฟไมเนอร์ โอปุส 5]]*
* *[[บัลลาร์ดสำหรับเปียโน โอปุส 10]]*
* *[[วาริเอชั่น กับ ฟิวก์ จากทำนองเพลงของไฮเดิ้น โอปุส 24]]*
* *[[วาริเอชั่น กับ ฟิวก์ จากทำนองเพลงของปากานีนี โอปุส 35]]*
* *วอลซ์ 16 บท โอปุส 39*
* *แรพโซดี้ โอปุส 76*
* *[[แรพโซดี้สำหรับเปียโน โอปุส 79]]*
* *บทเพลงสำหรับเปียโน โอปุส 116 และโอปุส 117*
* *[[บทเพลงหกชิ้นสำหรับเปียโน โอปุส 118 และ 119]]*

บรามส์ยังได้ประพันธ์เพลงจำนวนหนึ่งไว้สำหรับบรรเลงด้วยเปียโนสี่มือ :
* ฮังกาเรียน แดนซ์ 21 บท ฟัง

## ผู้ถ่ายทอดผลงานของบรามส์ที่มีชื่อเสียง
* วาทยากร : Carl Schuricht, Bruno Walter, Karel Ančerl, Wilhelm Furtwängler, Arturo Toscanini, Claudio Abbado, Herbert von Karajan
* นักเปียโน : Wilhelm Backhaus, Julius Katchen, Claudio Arrau, Rudolf Serkin, Maurizio Pollini, Radu Lupu
* นักไวโอลิน : Ginette Neveu, Nathan Milstein, Christian Ferras, Josef Suk, Itzhak Perlman
* เชมเบอร์มิวสิก : วงควอร์เต็ต แห่ง Wienerkonzerthaus, วงบุชส์ควอร์เต็ต วงบูดาเปสต์ควอร์เต็ต วงอมาดิอุส ควอร์เต็ต, วงอัลบัน แบร์กควอร์เต็ต
* นักร้องเดี่ยว : Kathleen Ferrier, Hans Hotter, Dietrich Fischer-Dieskau, Jorge Chaminé,  Thomas Quastoff, Alexander Kipnis

## แหล่งข้อมูลอื่น
* เกี่ยวกับบรามส์ (ภาษาอังกฤษ) 
* แคตตาล็อกผลงานของบรามส์ฉบับสมบูรณ์ (ภาษาฝรั่งเศส) 
* Classic Cat - Brahms mp3s 

หมวดหมู่:คีตกวีชาวเยอรมัน
หมวดหมู่:บุคคลจากฮัมบวร์ค
หมวดหมู่:ผู้ได้รับพัวร์เลอเมรีท (ชั้นพลเรือน)